b'\n_START_ARTICLE_\nLyderin\xc4\x97 seka\n_START_PARAGRAPH_\nLyderin\xc4\x97 seka \xe2\x80\x93 baltymo prad\xc5\xbeioje esanti amino r\xc5\xabg\xc5\xa1\xc4\x8di\xc5\xb3 seka, nukreipianti susintetint\xc4\x85 baltym\xc4\x85 reikiama transportavimo kryptimi. Ten lyderin\xc4\x97 seka paprastai nukerpama. Manoma, jog be lyderin\xc4\x97s sekos baltyme gali b\xc5\xabti ir daugiau transportavimo krypt\xc4\xaf nulemian\xc4\x8di\xc5\xb3 papildom\xc5\xb3 sek\xc5\xb3. Lyderines sekas turi u\xc5\xbe organoid\xc5\xb3 rib\xc5\xb3 sintetinami (chloroplasto, mitochondrijos), ta\xc4\x8diau juose veikiantys baltymai. Manoma, kad \xc5\xa1ie organoidai ka\xc5\xbekada buvo savaranki\xc5\xa1ki organizmai, o matoma strukt\xc5\xabra yra toli pa\xc5\xbeengusios simbioz\xc4\x97s rezultatas._NEWLINE_Lyderin\xc4\x97s sekos turi bendr\xc5\xb3 d\xc4\x97sningum\xc5\xb3, ta\xc4\x8diau visgi yra gana \xc4\xafvairios. Manoma, jog \xc4\xafvairov\xc4\x97 kilo d\xc4\x97l j\xc5\xb3 kilm\xc4\x97s: i\xc5\xa1 prad\xc5\xbei\xc5\xb3 baltym\xc4\x85 papildant atsitiktinai \xe2\x80\x9eu\xc5\xbegriebta\xe2\x80\x9c anks\xc4\x8diau baltym\xc5\xb3 nekodavusia dalimi. Tais atvejais, kuomet \xc5\xa1i papildoma dalis nukreipdavo baltym\xc4\x85 reikiama kryptimi, atranka toki\xc4\x85 pad\xc4\x97t\xc4\xaf \xc4\xaftvirtindavo ir po kurio laiko simbionto genomas \xc5\xa1\xc4\xaf gen\xc4\x85 prarasdavo. Nors chloroplastai ir mitochondrijos tebeturi savo DNR ir tebesintetina kai kurios baltymus, dauguma gen\xc5\xb3 persik\xc4\x97l\xc4\x97 \xc4\xaf l\xc4\x85stel\xc4\x97s branduol\xc4\xaf._NEWLINE_Paprastai lyderin\xc4\x97 seka tiksliai determinuoja transportavimo kryp\xc4\xaf, ta\xc4\x8diau \xc5\xbeinoma ir toki\xc5\xb3 sek\xc5\xb3, kurios nulemia j\xc4\x85 turin\xc4\x8di\xc5\xb3 baltym\xc5\xb3 transportavim\xc4\x85 po lygiai tiek \xc4\xaf mitochondrijas, tiek ir \xc4\xaf chloroplastus._NEWLINE_Lyderin\xc4\x97s sekos atpa\xc5\xbeinimas ir d\xc4\x97sningumo nustatymai taip pat yra viena bioinformatikos kryp\xc4\x8di\xc5\xb3, taikomi klasifikavimo algoritmai.'